alexandrainst/scandi-wiki huggingface dataset:
511 Davida

511 Davida er ein hovudbelteasteroide. Han blei oppdaga av R. S. Dugan i 1903. Han er ein av dei største asteroidane, han måler 326 km i diameter, og er ein C-type-asteroide, som tyder at han har ei mørk karbonaldig overflate.

Davida er ein av dei få hovudbelteasteroidane der fasongen har blitt bestemd av jordbaserte visuelle observasjonar. I 2002 nytta astronomar ved Keck-observatoriet Keck II-teleskopet til å fotogravere asteroiden. Dette teleskopet har adaptiv optikk. Bildet avslørte eit semiavlangt object med minst to flate sider. Omløpsperioden er omtrent fem timar.

Davida er namnsett etter David Peck Todd, ein astronomiprofessor på Amherst College i USA.

Fotnotar 

Davida
Davida
Davida
624 Hektor

624 Hektor er ein gresk jupitertrojan som ligg i L4-lagrangepunktet til Jupiter. Han har derfor nokonlunde same omløpstid og avstand til sola som denne planeten. Trojanen blei oppdaga den [[. februar 1907 av August Kopff frå Landessternwarte Heidelberg-Königstuhl i Heidelberg. Han er kalla opp etter Hektor frå gresk mytologi.

Kjelder

Denne artikkelen bygger på «624 Hektor» frå ,  den 9. mai 2022.  

Hektor
Hektor
Hektor
324 Bamberga

324 Bamberga er den 16. største asteroiden i hovudasteroidebeltet.

Han blei oppdaga av Johann Palisa 25. februar 1892 i Wien.

... | førre asteroide| 324 Bamberga| neste asteroide| ...

Bamberga
Asteroide
Albert av Monaco

Albert av Monaco kan syna til fleire regjerande fyrstar av Monaco. 

 Albert I av Monaco, regjerande fyrste av Monaco frå 1889 til 1922. 
 Albert II av Monaco, regjerande fyrste av Monaco frå 2005. 

Fleirtydingssider
Rainier III av Monaco

Rainier III av Monaco, fullt namn Louis Henri Maxence Bertrand Rainier Grimaldi ()  son av Pierre Grimaldi og arveprinsesse Charlotte av Monaco var frå mai 1949 til mars 2005 regjerande fyrste av Monaco.

Fyrstar av Monaco
Huset Grimaldi
Monegaskiske kongelege
Døde av nyresvikt
Voyager

Voyager er eit ord som på engelsk språk tyder reisande, voyage tyder reise. 
Ulike ting har fått namnet Voyager, mellom anna innan romfart

Voyager som namn 
 Voyagerprogrammet til NASA - sjå òg Voyager 1 og Voyager 2
 Voyager - Eit fly som flaug jorda rundt utan å etterfylla drivstoff.
 USS Voyager (SP-361), ein motorbåt i Sambandsstatane si marine, United States Navy.
 HMS Voyager, eit V-class krigsskip i den britiske marina, Royal Navy.
 HMAS Voyager, eit krigsskip i Australia si marine, Royal Australian Navy.
 USS Voyager frå fjernsynsserien Star Trek.
 Star Trek: Voyager ein fjernsynsserie.
 Voyager nettlesar.
 Voyageur - Franske fangstmenn som reiste kringom i Kanada. 
 NCR Voyager, ein dataplattform frå NCR Corporation.
 Tog i selskapet Virgin Trains i Storbritannia.
 VSS Voyager, eit mogleg romskip i Virgin Galactic, eit romturismeprosjekt lansert av Richard Branson.
 Voyager biblioteksystem - Eit datasystem for bibliotek produsert av Endeavor selskapet
Albert II av Monaco

Fyrst Albert II av Monaco (), fullt namn Albert Alexandre Louis Pierre Grimaldi, er regjerande fyrste av Monaco. Han er fyrst Rainier III og Grace Kelly sitt andre barn, og deira einaste son.

Fyrst Rainier døydde den 6. april 2005, men allereie frå 31. mars tok Albert over som statssjef i Monaco. Faren var då alvorleg sjuk. 

Den eldre systera til Albert, prinsesse Caroline av Monaco, er tronarving. Prins Albert har til no ikkje gifta seg, men har erkjent å ha to barn utanfor ekteskap. Barna har ikkje arverett til trona.

Galleri 

Fyrstar av Monaco
Huset Grimaldi
Monegaskiske kongelege
Kongelege OL-deltakarar
Medlemmar i Den internasjonale olympiske komitéen
Vidkun Quislings forsvarstale i lagmannsretten 1945

Vidkun Quislings forsvarstale i lagmannsretten 1945 er tittelen på ei bok som gjev att Vidkun Quisling sin forsvarstale i høve landssvikoppgjeret etter den andre verdskrigen.

Litteratur 
 Quisling, Vidkun (1987): Vidkun Quislings forsvarstale i lagmannsretten 1945. Oslo: Historisk Forlag. ISBN 82-90181-10-8

Landssvikoppgjeret
Bøker frå 1987
Prostitusjon i Bergen

Prostitusjon i Bergen har lange tradisjonar attende til mellomalderen. I ein handels- og sjøfartsby som Bergen var det mange folk innom som ville nytta seg av eit mangfaldig uteliv. Bergen var fram til godt ut på 1800-talet den største byen i Noreg, med mykje handelsverksemd mellom anna med Nord-Noreg. Ein uoffisiell del av utelivet er prostitusjon, eller sal av seksuelle tenester. For mange kvinner har slikt sal gjeve meir inntekter enn meir offisielle yrke. 
Hanseatane på Bryggen i Bergen hadde ikkje lov til å stifta familie medan dei var i teneste. I Øvregaten, bak Bryggen, hadde dei tyske hanseatane sine norske kvinner. Huset Steinkjelleren vart i 1455 omtala både som vertshus og som bordell. I 1556, det første året Christoffer Valkendorf var slottsherre på Bergenhus festning, «lodt hanndt nederbryde mannge af de Horrehuus som stode paa Offuergaden».

Bakgrunnsstoff 
 Christopher John Harris: Fra Faldne Kvinder til Dyktige Piger. Bergensposten nr. 1. 2000 (Statsarkivet i Bergen)
 Vestindien og De Fire Løver - bordell og prostitusjon i Bergen
 Gro E. Bastiansen: "Væ dig Bergen du fule Sodomæ oc Gomorræ søster". En analyse av utenomekteskaplige forhold i Bergen 1597-1669" Hovedoppgåve i historie Universitetet i Bergen Våren 1995

Prostitusjon
Historie i Bergen
Geordie

Geordie er eit omgrep som vert nytta for personar som kjem frå Tyneside (medrekna byen Newcastle) og frå det tidlegare koldistriktet County Durham i Northumberland, og for dialekten som vert snakka der. Der finst fleire ulike teoriar på korleis ordet oppstod, men alle er samde om at det kjem av eit kallenamn for namnet «George».

Dialekten geordie 
Dialekten som går under namnet «Geordie» har mellom anna desse kjennemerka:

 Kort (u), som blir uttala som [ʌ] eller [ə] i dei fleste former av engelsk, blir uttala som [ʊ]: up > [ʊp] (ikkje [ʌp]/[əp].
 (ou), som blir uttala som ein diftong (oftast [əʊ] eller [aʊ]) i dei fleste former av engelsk, blir uttala som [ʊ:]: cow > [kʊ:ə].
 (r) blir ofte uttala som ein skarre-r: brown > [bʁʊ:ən]

Bakgrunnsstoff 
 The English to Geordie Translator

Newcastle upon Tyne
Northumberland
Engelsk språk
Antiadrenerge lækjemiddel

Antiadrenerge lækjemiddel, antiadrenergika eller sympatolytika er ein klasse lækjemiddel som hemmar verknaden av nerveimpulsar frå det sympatiske nervesystemet ved å blokkera dei adrenerge reseptorane.

På grunn av det vide verknadsområdet til det sympatiske nervesystemet, har ulike lækjemiddel i denne klassen ulik effekt, og vert blant anna brukt mot høgt blodtrykk, forstørra prostata og hjartearytmi.

Antihypertensiva
1800-talet

< 1800-talet > viser til hundreåret frå 1800 til 1899 i den julianske og den gregorianske kalenderen.

Politikk 
Byrjinga av hundretalet såg eit Europa endra av Napoleonskrigane. Noreg fekk ein grunnlov og blei overført frå unionen med Danmark til svensk herredøme som følgje av krigane.

Fleire store rike tok til å gå i oppløysing, som dei spanske og portugisiske imperia i Amerika, Kina, Det osmanske riket. Mogulriket blei heilt utrydda etter det indiske opprøret i 1857. Det britiske imperiet styrkte og utvida derimot stillingane sine i India, Afrika, Aust-Asia og Australasia.

Det tysk-romerske riket blei oppløyst ved byrjinga av hundreåret og Det tyske keisardømet oppretta i 1871.

USA opplevde borgarkrig mellom Nord- og Sørstatane på 1860-talet.

Teknologisk og sosial utvikling 
1800-talet såg ei rekke teknologiske nyvinningar og utbetringar. Det blei lettare å reisa langt gjennom jernbaneutbygging, makadamisering av vegar og ei rekke nye fargreier, som sykkel, bil og dampskip. Suezkanalen opna i 1869, og letta skipsfarten mellom Europa og Asia. Betra transport og nye maskinar førte til store endringar i handel, industri, bu- og reisemønster, og vidareførte den industrielle revolusjonen. Noreg opplevde endringar som er blitt kalla Det store hamskiftet.

Kunst og idear 

Romantikken, medrekna nasjonalromantikken, var viktige tanke- og kunstretningar, men 1800-talet såg også utviklinga av realismen, medrekna naturalismen, og impresjonismen.

Kjelder 

 Delar av artikkelen bygger på «1800-talet» frå ,  den 3. juli 2009.  
 Delar av denne artikkelen bygger på «19th century» frå ,  den 3. juli 2009.

Bakgrunnsstoff

 
Hundreår
Dovrebanen

Dovrebanen er ei jarnbanestrekning mellom Eidsvoll og Trondheim, over Dombås og Dovrefjell, som opna 17. september 1921. Mellom Oslo og Eidsvoll er Gardermobanen det rette namnet på Dovrebanen; opphavleg gjekk trafikken på denne strekninga over Hovedbanen, den eldste jarnbanen i Noreg.

Dovrebanen er elektrifisert på heile strekninga. Banen blir rekna for å vere av dei mest trafikkerte i NSB sitt rutenett.

To andre jarnbaner i kvar sin lut av landet er knytt til Dovrebanen. Mellom Hamar stasjon på Dovrebanen går Rørosbanen via Elverum, Østerdalen og Røros til Støren stasjon på Dovrebanen, og frå Dombås stasjon på Dovrebanen går Raumabanen over Lesja og ned Romsdalen til endestasjonen på Åndalsnes. Desse to banene er ikkje elektrifiserte, men segmentet Hamar-Elverum på Rørosbanen er foreslått elektrifisert i Nasjonal transportplan 2018-2019.

Forhistorie
Bygginga av det som til slutt vart Dovrebanen gjekk føre seg over 70 år:

 1851 - Bygging av Norsk Hoved-Jernbane (NHJ), Hovedbanen, mellom Oslo og Eidsvoll tok til 8. august.
 1854 - Hovedbanen offisielt opna 1. september.
 1864 - Trondhjem-Størenbanen opna 5. august.
 1880 - Eidsvold-Hamarbanen opna 11. oktober.
 1894 - Hamar-Selbanen opna til Tretten 25. september.
 1896 - Hamar-Selbanen opna fram til Otta 29. oktober og fekk deretter nemninga Eidsvold-Ottabanen (EOB).
 1913 - Otta-Dombås opna 5. desember.
 1919 - Støren-Oppdal.
 1921 - Dombås-Oppdal opna 17. september. Trondheim-Otta ombygd til normalspor og togsambandet Oslo-Trondheim over Dovre vart etablert.
 1927 - Oslo-Lillestrøm elektrifisert.
 1953 - Lillestrøm-Hamar elektrifisert.
 1966 - Hamar-Fåberg elektrifisert.
 1967 - Fåberg-Otta elektrifisert.
 1968 - Otta-Hjerkinn elektrifisert.
 1970 - Hjerkinn-Støren-Trondheim elektrifisert.
 1998 - Gardermobanen opna.
 2015 - Minnesund-Kleverud bygd om til dobbeltspor.

Kjelder

 
Norske jarnbanar
Skipingar i 1921
1250

1250 (romartal MCCL)

Hendingar

Utlandet

Noreg 
 Hanseatane får traktatfesta handelsrettar i Noreg.

Fødde

Døde
Rørosbanen

Rørosbanen er den 431 km lange jernbanelinja som går mellom Hamar og Støren gjennom Østerdalen. Rørosbanen vart bygd i perioden 1862–1877 og vart offisielt opna den 13. oktober 1877. Dette gjer han til den eldste jernbanen som bitt saman to landsdelar (stambane) i Noreg. Linja Hamar-Grundset (ved Elverum) vart bygd 1859-1862.

Linja er knytt til Dovrebanen på Støren og Solørbanen på Elverum. Det høgaste punktet er 670 moh., ved Harborg mellom Glåmos og Rugeldalen, noko som ikkje er spesielt høgt til ein stambane å vera. Banen er ikkje elektrifisert.

Historikk
Rørosbanen vart bygd ut etappevis. Den første, Hamar-Grundsetbanen opna alt i 1862, same året som Kongsvingerbanen, og i 1864 opna Trondhjem–Størenbanen. Sjølve Rørosbanen vart bygd i åra 1869-77, i følgende delar: Grundset-Aamotbanen i 1871, Rena-Støren i 1877. Rørosbanen vart opphavleg bygd som smalspora (1067 mm) bane, som var norma i Noreg på denne tida, og bygd om til normalspor (1435 mm) i perioden mellom 1917 og 1941. 

Den 4. januar 2000 kolliderte to tog ved Åsta på denne linja, og 19 menneskeliv gjekk tapt. Sjå Åsta-ulykka.

Framtidsplanar 
Regjeringen og Jernbaneverket har vurdert framtidige høyfartsbanar i Norge. Eit tysk forskningsinstitutt har utreidd moglege alternativ. Dei tilrår at ein framtidig høyfartsbane Oslo-Trondheim skal gå langs Rørosbanen. Det er lettere å bygge her, det er meir plass i Østerdalen enn i Gudbrandsdalen. Strekninga Elverum-Tynset-Berkåk er den kortaste mellom Oslo-Trondheim.  Sjå òg Høgfartsbane i Noreg.

Rørosbanen er foreslått elektrifisert. Strekninga Hamar-Elverum er planlagt elektrifisert som ein del av Nasjonal transportplan 2018-2029 saman med etablering av tilsving til Solørbanen ved Elverum.

Referansar

Bakgrunnsstoff
 Informasjonsside om Rørosbanen (Jernbaneverket)

 
Jarnbanestrekningar i Innlandet
Jarnbanestrekningar i Trøndelag
Jarnbanestrekningar opna i 1877
1877 i Noreg
Jarnbanestrekningar i Noreg med persontrafikk
Gjøvikbanen

Gjøvikbanen mellom Oslo Sentralstasjon og Gjøvik heitte eigentleg Nordbanen. Strekninga frå Grefsen stasjon (i Oslo) til Røykenvik vart opna 18. desember 1900, og strekningane frå Jaren til Gjøvik og frå Kristiania Østbanestasjon (Oslo Ø) til Grefsen stasjon vart opna 26. november 1902.

Gjøvikbanen, som er elektrisk drive og einspora (dobbeltspora på ei stutt strekning mellom Grefsen stasjon og tilknytinga til spora inn på Oslo Sentralstasjon), er viktig både for persontrafikken mellom Oslo og Gjøvik, for lokaltrafikken mellom bustadsområda og verksemdene i Nittedal kommune og Oslo, og for godstransporten mellom Oslo og Bergen på strekninga mellom Oslo og Roa stasjon, der Roa-Hønefosslinja mellom Roa og Hønefoss stasjon knyter Gjøvikbanen til Bergensbanen. Gjøvikbanen har samband med terminalen og skiftestasjonen for godstog på Alnabru i Oslo over Alnabanen, som tek av frå Gjøvikbanen på Grefsen stasjon i Oslo.

På Grefsen stasjon er det òg eit sidespor som knyter Gjøvikbanen til T-banenettet i Oslo, slik at vedlikehaldsmaskinar kan køyrast frå jarnbanen inn på T-banenettet, som har den same sporbreidda. Men persontoga frå jarnbanen kan ikkje nyttast i T-banenettet.

Før Oslotunnelen vart bygd og Oslo Sentralstasjon opna, var det var to åtskilde endestasjonar i Oslo, Oslo V og Oslo Ø, for kvart sitt nett av jarnbanelinjer. Gjøvikbanen var knytt til Oslo Ø, og ved at Bergensbanen var knytt til Gjøvikbanen på Roa, var Oslo Ø stasjonen for toga mellom Oslo og Bergen. Alle toga mellom Oslo og Bergen gjekk over Roa lenge etter at Oslotunnelen og sentralstasjonen var bygd. Men no blir ruta over Roa stort sett berre brukt av godstoga på Bergensbanen, medan persontoga mellom Bergen og Oslo går over Drammen mellom Hønefoss og Oslo Sentralstasjon. Roa-Hønefosslinja har heilt frå opninga vore ein del av Bergensbanen, men etter at strekninga hovudsakleg har vorte ei godstoglinje, har ho fått sitt eige namn.

Gjøvikbanen hadde tre sidelinjer: Røykenvikbanen, Valdresbanen og Skreiabanen. Alle er i dag nedlagt.

Linjekart

Bakgrunnsstoff
 Gjøvikbanen på Nittedalsporten 

 
Jarnbanestrekningar i Innlandet
Jarnbanestrekningar i Viken
Jarnbanestrekningar i Oslo
Jarnbanestrekningar opna i 1902
1902 i Noreg
Lars Leiro

Lars Leiro () var ein norsk politikar og gardbrukar frå Haus på Osterøy.

Politisk karriere 
Lars Leiro var ordførar i Voss kommune i perioden 1956-1958. Han var samferdsleminister i John Lyng si regjering i 1963 og vart vald til parlamentarisk leiar for Senterpartiet i 1965. I tida 1961-1969 var han òg nestformann for partiet. Han representerte Hordaland fylke for Senterpartiet på Stortinget mellom 1958 og 1969.

I 1966 vart han utnemnd til fylkesmann i Bergen og Hordaland fylke. Bergen var fram til 1972 rekna som eit eige fylke. Leiro gjekk av med pensjon i 1984.
Leiro var kommandør av Den Kongelege Norske St. Olavs Orden.

Kjelder 
 

Norske samferdsleministrar
Senterpartistatsrådar
Statsrådar i Regjeringa Lyng
Stortingsrepresentantar 1958-1961
Stortingsrepresentantar 1961-1965
Stortingsrepresentantar 1965-1969
Stortingsrepresentantar for Hordaland
Stortingsrepresentantar frå Sp
Ordførarar i Voss
Sp-ordførarar i Hordaland
St. Olavs Orden
Fylkesmenn i Hordaland
Fylkesmenn i Bergen og Hordaland
Folk frå Osterøy
433 Eros

433 Eros er ein Amor-asteroide. Romsonden NEAR Shoemaker gjekk mellom 2000 og 2001 i bane kring han og landa til sist på yta hans.

Asteroidar
Asteroidar vitja av romsondar
Amor-asteroidar
Himmellekamar oppdaga i 1898
Joakim Lehmkuhl

Joakim Lehmkuhl () var ein norsk ingeniør og politikar. Lehmkuhl vart fødd i Bergen, men budde seinare i USA og i Oslo. Lehmkuhl var son av Kristofer Lehmkuhl, som seglskipet «Statsraad Lehmkuhl» er oppkalla etter. Lehmkuhl var ein av stiftarane av organisasjonen Fedrelandslaget i 1925.

Norske ingeniørar
Nordmenn frå andre verdskrigen
Fedrelandslaget
Folk frå Bergen
Kystvakt

Ei kystvakt er oftast ein statleg organisasjon som har til hovudoppgåve å hevde suverenitet i havområda til ein nasjon og å utøve politimakt i dei same havområda. Kystvakta har ei viktig tilleggoppgåve i å redde skipbrotne sjømenn og hjelpe folk på havet. Dei fleste kystvakter opererer med skip og båtar, og ofte luftfartøy som helikopter, patruljefly og sjøfly i tillegg.

Ei kystvakt kan vere del av militærvesenet i ein stat, som den norske Kystvakta (som er ei avdeling i Sjøforsvaret) og den amerikanske kystvakta (som er ei eiga forsvarsgrein). Kystvakta kan òg vere ein sivil etat, som den svenske (Kustbevakningen) og det danske (Farvandsvæsenet). Private organisasjonar kan og ha oppgåver som vanlegvis ligg til staten. Eit døme på dette er Australia. På denne måten kan også Redningsselskapet reknast for å vere ei kystvakt eller ein del av kystvakta.

Kyst
 
Sjøfart
Heimevern

Eit heimevern er ein militær organisasjon som er spesialisert for lokalt forsvar. Heimevern kan vere organisert som ei eiga forsvarsgrein (som det norske Heimevernet) eller integrert som ein del av andre forsvarsgreiner.

Det norske heimevernet
Militærvesen
Joe Hill

Joe Hill, fødd Joel E. Hägglund, også kjend som Joseph Hillström () var ein amerikansk arbeidar-aktivist og medlem i den radikale fagorganisasjonen IWW (Industrial Workers of the World). Han blei avretta for mord etter ei kontroversiell rettssak, og blei som martyr for arbeidarrørsla hovudperson i ein kjend folkesong etter sin død.

Hill blei fødd i Gävle i Sverige. Han utvandra til USA i 1902, der han blei ein omvandrande arbeidar. Hill slutta seg til IWW rundt 1910. Han blei IWW-aktivist, og reiste rundt for å organisere arbeidarane i fagrørsla. I dette arbeidet bruka han politiske songar han skreiv sjølv, gjerne til kjende melodiar, attåt talane han heldt. Det var han som fann på det no allment kjende uttrykket «pie in the sky», som han bruka i songen «The Preacher and the Slave». 

I 1914 blei Hill tiltalt for mord. Under eit væpna ran i Salt Lake City i Utah blei to personar drepne. Hill nekta for at han hadde noko med ranet og drapa å gjere, men blei dømd. Mange både i USA og andre land meinte rettssaka og dommen var urettferdige, og hadde med Hill si verksemd som arbeidarleiar og politisk aktivist å gjere. 

Hill blei avretta ved skyting den 19. november 1915. Han siste ord til vennene sine var: «Sørg ikkje, organiser!» («Don't mourn, organize!»). 

Joe Hill er hugsa som ihuga fagforeiningsorganisator og for mange gode songtekster og dikt, blant dei hans eige testamente, som er på rim. Han er også hugsa på grunn av eit hyllingsdikt skrive i 1925 av Alfred Hayes med tittelen: «I dreamed I Saw Joe Hill Last Night» , som med melodi av Earl Robinson blei ein song i 1936. Denne songen er blitt framført mange gonger av kjende artistar som Paul Robeson, Pete Seeger og Joan Baez. Livet og lagnaden til Joe Hill er også filmatisert, i 1971, i filmen Joe Hill med regi av Bo Widerberg.

Joe Hill er blant dei mest kjende av martyrane i den amerikanske arbeidarrørsla, truleg offer for eit politisk justismord, til liks med dei italienske innvandrarane Sacco og Vanzetti på 1920-talet.

Fagforeiningsleiarar
USA-amerikanske diktarar
USA-amerikanske musikarar
Folk avretta ved skyting
Svensk-amerikanarar
Nick Cave

Nick Cave () er ein australsk musikar og forfattar. Cave er fødd og oppvaksen i delstaten Victoria.

Storparten av karrieren har han spelt (og spelar framleis) saman med bandet The Bad Seeds (1996), og plateugjevingane deira er nesten alltid titulerte med Nick Cave and The Bad Seeds. 
Cave har gjeve ut ei lang rekke plater, der Murder Ballads truleg kan reknast som ei av dei største.

Musikaren 
Cave har hatt ei lang karriere, men vart verkeleg kommersielt kjend då han spelte inn duetten «Where the wild roses grow» med Kylie Minogue i 1995. Where the wild roses grow overraska både fans og musikkinteresserte, då dei musikalske stilartane Cave og Minouge nyttar skil dei sterkt frå kvarandre.

Nick Cave er kjend for å ha ein særs mørk og dyster stil. Mange av songtekstane hans handlar om død og elende. Songstilen vert definert som rock.

Forfattaren 
I 1989 kom boka And the Ass saw the Angel ut første gongen. Boka har seinare vorte omsett til eit utal språk, mellom anna norsk første gongen i 1994 og seinare nytt opplag i AlfaOmega-serien på H. Aschehoug & Co i 2002. På norsk heiter boka Eselet så Herrens engel.

Eselet så Herrens engel er ein gripande roman som tek for seg ekstremt religiøs pietisme i eit oppdikta sørstatssamfunn i USA. I boka let Cave hovudpersonen vere forteljaren, som er ein gut i tenåra og den einaste attlevande av ein innavla og særs valdeleg familie. Gjennom heile boka les ein kva den ustabile guten tenkjer om det han sjølv gjer og det som hender rundt han.

Utgjevingar

Album 
 From Her to Eternity (1984)
 The Firstborn Is Dead (1985)
 Kicking Against the Pricks (1986)
 Your Funeral, My Trial (1986)
 Tender Prey (1988)
 The Good Son (album)|The Good Son (1990)
 Henry's Dream (1992)
 Live Seeds (1993)
 Let Love In (1994)
 Murder Ballads (1996)
 The Boatman's Call (1997)
 The Best of Nick Cave and the Bad Seeds (1998)
 No More Shall We Part (2001)
 Nocturama (2003)
 Abattoir Blues/The Lyre of Orpheus (2004)
 B-Sides & Rarities (2005)
 Grinderman (2007) (under bandnamnet Grinderman)
 Dig, Lazarus, Dig!!! (2008)
 Grinderman 2 (2010) (under bandnamnet Grinderman)
 Push the Sky Away (2013)
 Skeleton Tree (2016)
 Ghosteen (2019)

Bøker 
 And the Ass saw the Angel (1989), omsett til norsk av Herbert Svenkerud: Eselet så Herrens engel ISBN 978-82-03-20635-1 
 The death of Bunny Munro (2009), omsett til norsk av Sverre Knudsen: Bunny Munros død ISBN 978-82-03-21226-0

Bakgrunnsstoff 
 Nettstaden til Nick Cave and the Bad Seeds
 Et dypdykk i Caves diskografi  (Norske meldingar av 15 Nick Cave-album frå 1984 til 2004)

Australske musikarar
Australske forfattarar
Marineinfanteri

Marineinfanteri er ei våpengrein eller våpenart innan infanteri i ein militær organisasjon som er spesialisert på strid om bord i skip og/eller i amfibisk krigføring. Marineinfanteriet er ofte ein del av marina i ein stat (f.eks Nederlandse Korps Mariniers), men kan òg vere ei eiga forsvarsgrein (t.d. U.S. Marine Corps).

I Noreg er Kystjegerkommandoen det neraste ein kjem eit marineinfanteri.

Militærvesen
Infanteri
Murder Ballads

Murder Ballads er ei CD-plate av Nick Cave and the Bad Seeds. Plata kom ut i 1996. Ho er ei temaplate der alle songane handlar om eitt emne: Mord. 

Musikkalbum frå 1996
Nick Cave-album
Gendarmeri

Gendarmeri eller paramilitærpoliti er politi som er organisert som ei militær eining. Organisasjonen kan anten vere ein militær styrke med politioppgåver eller eit korps av sivile med militær trening og struktur.

Døme på gendarmeri 
 Royal Canadian Mounted Police – ein etat i det canadiske tryggings- og bereiskapsdepartementet.
 Arma dei Carabinieri – ei forsvarsgrein i det italienske forsvarsdepartementet.
 Guarda Nacional Republicana i Portugal.
 Österreichische Bundesgendarmerie  i Austerrike.
 Gendarmerie nationale – ein etat i det franske forsvarsdepartementet.
 Koninklijke Marechaussee – ei forsvarsgrein i det nederlandske forsvarsdepartementet.

Politi
Militærvesen
Royal Navy

Royal Navy, forkorta til RN (norsk: Den kongelege marinen) er Storbritannias marine, og den eldste forsvarsgreina i landet. Han opererer eit stort tal fartøy og mellom desse er hangarskip, jagarar og fregattar, 15 atomubåtar i tillegg til luftfartøy og Storbritannias amfibiske infanteri, Royal Marines. RN er den største marinen i Vest-Europa.

Organisasjon 
RN ligg under det britiske forsvarsministeriet og vert administrert av Admiralitetsnemnda (Admiralty Board), som består av toppleinga i RN og forsvarsministeriet.

RN vert forvalta internt av Marinestyret (Navy Board) som består av dei øvste offiserane i marinen. Den øvste offiseren i teneste vert kalla First Sea Lord og er ein firestjerners admiral.

RN har fire operative greiner:
 Fleet Air Arm (Marinens flyteneste)
 Royal Marines (Marineinfanteriet)
 Surface Fleet (Overflateflåten)
 Submarine Service (Ubåttenesta)

Bakgrunnsstoff 
 Royal Navy 

Royal Navy
Mariner
Det britiske forsvaret